钦定古今图书集成/明伦汇编/官常典/第134卷 > 北魏
## 钦定古今图书集成/明伦汇编/官常典/第134卷 > 北魏

### 道武帝登国元年春正月戊申帝即代王位班爵叙勋各有差

按：《魏书道武帝本纪》云云。

### 皇始元年初封公侯

按：《魏书道武帝本纪》：“皇始元年秋九月，初建台省，置
百官，封公侯。”

皇始二年。燕尚书闵亮等。降赐拜职爵各有差
按《魏书道武帝本纪》。“二年春二月戊寅。慕容宝尚书
闵亮、秘书监崔逞、太常孙沂、殿中侍御史孟辅等并
降。降者相属。赐拜职爵各有差。”

### 天兴元年诏吏部立爵品

按《魏书道武帝本纪》：天兴元年：“夏六月丙子，诏定国
号魏。秋七月，徙都平城。冬十有一月辛亥，诏尚书吏
部郎中邓渊典官制，立爵品。”

### 天赐元年始制爵四等诸部赐爵者二千馀人王侯各设官属

按《魏书道武帝本纪》：“天赐元年秋九月，制爵四等，曰
王、公、侯、子，除伯男之号。追录旧臣，加以封爵，各有差。
冬十有一月，上幸西宫，大选朝臣，令各辨宗党，保举
才行。诸部子孙失业，赐爵者二千馀人。”按《官氏志》，
“元年秋九月，减五等之爵，始分为四，曰王、公、侯、子，除
伯男二号。皇子及异姓元功上勋者封王，宗室及始
蕃”王皆降为公，诸公降为侯，侯、子亦以此为差。于是
封王者十人，公者二十二人，侯者七十九人，子者一
百三人。王封大郡；公、封小郡；侯、封大县；子、封小县。王，
第一品；公，第二品；侯，第三品；子，第四品。诸王、侯各有
师、友、文学、侍郎、掾属、舍人等官。

### 明元帝泰常七年秋九月辛酉幸幽州见耆年问所疾苦赐爵封号

按：《魏书明元帝本纪》云云。

泰常八年，太武帝即位，进长孙嵩等皆为王。

按《魏书太武帝本纪》，泰常八年“冬十月壬申，即皇帝
位。十二月，进司徒长孙嵩爵为北平王，司空奚斤为
宣城王，蓝田公长孙翰为平阳王，馀增爵位各有差。”

### 太武帝始光四年封氐王杨元为南秦王

按《魏书太武帝本纪》：“始光三年冬十有二月，诏奚斤
西据长安，秦雍氐、羌皆叛赫连昌诣斤降，武都氐王
杨元及沮渠蒙逊皆遣使内附。四年冬十有一月，以
氐王杨元为都督荆梁益宁四州诸军事，假征南大
将军、梁州刺史、南秦王。”

### 神麚三年进赫连昌为秦王诏尚书封铁所部将士尽忠殒命者追赠爵号自效者以功进位封司马楚之杜超叔孙建皆为王

按《魏书太武帝本纪》：“始光二年，赫连屈丐死，子昌僭
立。”神麚元年“春二月，监军侍御史安颉擒昌。三月癸
酉，诏侍中古弼迎赫连昌。辛巳，弼等以昌至于京师。
三年春三月壬寅，进会稽公赫连昌为秦王。癸卯，云
中敕勒千馀家叛，尚书令刘洁追灭之。夏四月甲子，
行幸云中，敕勒万馀落叛走，诏尚书封铁追讨灭之。”
五月戊戌，诏曰：“夫士之为行，在家必孝，处朝必忠，然
后身荣于时，名扬后世矣。近遣尚书封铁翦除亡命，
其所部将士有尽忠竭节以殒躯命者，今皆追赠爵
号。或有蹈锋履难以自效者，以功次进位；或有故违
军法私离幢校者，以军法行戮。夫有功蒙赏，有罪受
诛，国之常典，不可暂废。自今以后，不善者可以自改。
其宣敕内外，咸使闻知。”六月，以司马楚之为安南大
将军、琅邪王，屯颍川。秋七月庚子，诏大鸿胪卿杜超
假节、都督冀定相三州诸军事、行征南大将军、太宰，
进爵为王，镇邺，为诸军节度。冬十有一月戊戌，叔孙
建大破竺灵秀于湖陆。壬寅，封寿光侯叔孙建为丹
阳王。

神麚四年以吐谷浑慕璝为西秦王沮渠蒙逊为凉
王宜城王奚斤降爵为公。

按《魏书太武帝本纪》：四年“夏六月，赫连定北袭沮渠
蒙逊，为吐谷浑慕璝所执。秋八月乙酉，沮渠蒙逊遣
子安周入侍，吐谷浑慕璝遣使奉表，请送赫连定。己
丑，以慕璝为大将军、西秦王。九月癸亥，诏兼太常李
顺持节拜河西王沮渠蒙逊为假节，加侍中、都督凉
州及西域羌戎诸军事、行征西大将军、太傅、凉州牧”、
凉王。冬十一月，宜城王《奚斤》坐事降爵为公。延和元
年春三月壬申，西秦王吐谷浑慕璝送《赫连定》于京
师。

====延和元年以立皇太子诏王公将军以下普增爵秩以秃发傉檀子保周为张掖公====按《魏书太武帝本纪》：延和元年“春正月丙午，立皇子
晃为皇太子。己巳，诏曰：‘朕以眇身，获奉宗庙，思阐洪
基，廓清九服。遭值季运，天下分崩，是用屡征，罔或宁
息。自始光至今，九年之间，戎车十举，群帅文武，荷戈
被甲，栉风沐雨，蹈履锋刃，与朕均劳。赖神祗之助，将
士宣力，用能摧折彊竖，克翦大憝。兵不极武而二寇
俱灭，师不违律而遐方以宁。加以时气和洽，嘉瑞并
降，遍于郡国，不可胜纪，岂朕一人，独应此祜，斯亦群
后协同之所致也’。”公卿因兹稽诸天人之会，请建副
贰。夫“庆赏之行，所以褒崇勋旧，旌显贤能，以永无疆
之休。其王公将军以下，普增爵秩，启国承家，修废官，
举儁逸，蠲除烦苛，更定科制，务从轻约，除故革新，以
正一统。群司当深思效绩，直道正身，立功立事，无或
懈怠，称朕意焉。”是年，秃发傉檀子保周弃沮渠蒙逊
来奔，以保周为张掖公。

延和二年封冯崇为辽西王杨难当为南秦王改封
沮渠蒙逊子牧犍为河西王。

按《魏书太武帝本纪》，延和元年：“冬十有二月己丑，冯
文通、长乐公崇及其母弟朗、朗弟邈以辽西内属。二
年春二月庚午，诏兼鸿胪卿李继持节，假崇车骑大
将军、辽西王，承制听置尚书已下，赐崇功臣爵秩各
有差。秋九月戊午，诏兼大鸿胪卿崔赜持节，拜征虏
将军杨难当为征南大将军，仪同三司，封南秦王。是”
岁，沮渠蒙逊死，以其子牧犍为车骑将军，改封河西
王。

### 太延元年封穆寿等四人为王

按《魏书太武帝本纪》，太延元年“夏五月庚申，进宜都
公穆寿为宜都王，汝阴公长孙道生为上党王，宜城
公奚斤为恒农王，广陵公楼伏连为广陵王。”

太延三年改封《慕利延》为西平王。

按《魏书太武帝本纪》：三年“秋九月丁酉，遣使者拜西
秦王慕璝弟慕利延为镇西大将军，仪同三司，改封
西平王。”

太延五年，封杨保宗进秃发保周皆为王。

按《魏书太武帝本纪》：“五年春三月庚寅，以故南秦王
世子杨保宗为征南大将军、秦州牧、武都王，镇上邽。
秋九月丙戌，进张掖公秃发保周爵为王。”

### 太平真君二年封沮渠无讳沮渠万年蠕蠕郁久闾乞列归皆为王

按《魏书太武帝本纪》：太延五年“秋九月丙戊，牧犍兄
子万年来降。”太平真君元年“秋八月，沮渠无讳降。”“二
年春正月癸卯，拜沮渠无讳为征西大将军、凉州牧、
酒泉王。三月辛亥，封蠕蠕郁久闾乞列归为朔方王，
沮渠万年为张掖王。”

《太平真君》三年，“削北平王长孙颓为侯封司马文思
为谯王李宝为敦煌公。”

按《魏书太武帝本纪》。“三年春三月壬寅，北平王长孙
颓有罪，削爵为侯。夏四月，李暠、孙宝据敦煌。遣使内
附。秋七月丙寅。诏郁林公司马文思为征南大将军，
进爵谯王。冬十有二月丁酉，李宝遣使朝贡。以宝为
镇西大将军、开府仪同三司、沙州牧，封敦煌公、
太平真君。四年诏诸功臣以爵归第，随时朝请”
按《魏书太武帝本纪》，“四年冬十一月甲子诏曰：‘朕承
祖宗重光之绪，思阐洪基，恢隆万世。自经营天下，平
暴除乱，埽清不顺，二十年矣。夫阴阳有往复，四时有
代谢，授子任贤，所以休息优隆，功臣式图长久，盖古
今不易之令典也。其令皇太子副理万机，总统百揆。
诸朕功臣，勤劳日久，皆以爵归第，随时朝请，飨’”宴朕
前，论道陈谟而已，不宜复烦以剧职，更进贤俊，以备
百官。主者明为科制，以称朕心。

太平真君五年以吐谷浑乞力延为归义王。

按《魏书太武帝本纪》：“五年夏六月，西平王吐谷浑慕
利延杀其兄子纬代。是月，纬代弟叱力延等来降，乞
师，以叱力延为归义王。”

《太平真君》九年冬十有二月《北平王长孙敦》坐事降
爵为公。

按：《魏书太武帝本纪》云云。

### 正平元年春正月丙戌朔大会群臣于江上班赏各有差文武受爵者二百馀人

按：《魏书太武帝本纪》云云。

### 文成帝兴安元年周忸陆丽等进爵为王

按《魏书文成帝本纪》：兴安元年：“冬十一月甲申，平南
将军宋子侯周忸进爵乐陵王，南部尚书章安子陆
丽为平原王，文武各加位一等。十有二月丁巳，以乐
陵王周忸为太尉，平原王陆丽为司徒。戊寅，建业公
陆俟进爵东平王，广平公杜遗进爵为王。甲子，太尉
乐陵王周忸有罪赐死，濮阳公闾若文进爵为王。二”
年秋七月，若文谋反，伏诛。

兴安二年杜元宝等皆进爵为王。复长孙敷王爵
按《魏书文成帝本纪》：“二年春正月辛巳，司空杜元宝
进爵京兆王，尚书仆射、东安公刘尼进爵为王。丙戌尚书西平公源贺进爵为王。三月壬午，安丰公闾虎
皮进爵为河间王。冬十有二月甲午，复北平公长孙
敷王爵。”

### 太安元年冬十月庚午以辽西公常英为太宰进爵为王

按：《魏书文成帝本纪》云云。

太安二年秋九月辛巳，河东公《闾毗》《零陵公闾纥》，并
进爵为王。冬十有一月，尚书、西平王源贺改封《陇西
王》。

按：《魏书文成帝本纪》云云。

《太安》三年春正月壬戌，征渔阳公尉眷，拜太尉，进爵
为王，录尚书事。

按：《魏书文成帝本纪》云云。

太安四年巡幸《碣石》班赏进爵。

按：《魏书文成帝本纪》：“太安四年春二月丙子，登碣石
山，观沧海，大飨群臣于山下，班赏进爵各有差，改碣
石山为乐游山。”《筑坛记》行于海滨。

### 和平三年春正月壬午以车骑大将军东郡公乙浑为太原王

按：《魏书文成帝本纪》云云。

和平五年。夏四月癸卯。顿丘公李峻进爵为王
按《魏书文成帝本纪》云云。

和平六年。夏五月甲辰。献文帝即位。六月。封繁阳侯
李嶷为丹阳王。征东大将军冯熙为昌𥟖王
按《魏书献文帝本纪》云云。

### 献文帝天安元年以陆定国为东郡王诏有诈取爵位者削职有假爵号者子孙不得袭

按《魏书献文帝本纪》：“天安元年春二月乙亥，以侍中
陆定国为东郡王。秋七月，诏诸有诈取爵位罪特原
之，削其爵职。其有祖父假爵号货赇以正名者，不听
继袭。诸非劳进超迁者，亦各还初。不以实闻者，以大
不敬论。”

### 皇兴三年慕容白曜韩颓皆进爵为王

按《魏书献文帝本纪》：“皇兴三年春二月己卯，以上党
公慕容白曜为都督青齐东徐三州诸军事、征南大
将军、开府仪同三司、青州刺史，进爵济南王。冬十一
月，襄城公韩颓进爵为王。”

### 孝文帝延兴二年诏假品者分别附正假爵者不得世袭

按：《魏书孝文帝本纪》，不载。按《官氏志》，延兴二年五
月诏曰：“非功无以受爵，非能无以受禄，凡出外迁者，
皆引此奏闻，求乞假品。在职有效，听下附正，若无殊
称，随而削之。”旧制，诸镇将、刺史假五等爵及有所贡
献而得假爵者，皆不得世袭。

### 承明元年免陆定国王爵

按：《魏书孝文帝本纪》：“承明元年春二月，司空东郡王
陆定国坐事免官爵为兵。”

### 太和元年夏四月壬申诏复前东郡王陆定国官爵按魏书孝文帝本纪云云

《太和》二年春正月丁巳，封《昌黎王冯熙》弟二子始兴
为北平王。

按：《魏书孝文帝本纪》云云。

太和三年，进封尉元等爵为王。

按《魏书孝文帝本纪》：太和三年：“夏四月庚子，淮阳公
尉元进爵为王。秋九月壬子，以侍中、尚书右仆射、赵
郡公陈建为司徒，进爵魏郡王；侍中、尚书、河南公苟
颓为司空，进爵河东王；侍中、尚书、太原公王叡进爵
中山王；侍中、尚书、陇东公张祐进爵新平王。”

太和四年。春。正月。戊午。襄城王韩颓有罪。削爵徙边
按《魏书孝文帝本纪》云云。

太和五年。秋九月乙亥。封《昌黎王冯熙》世子诞。为南
平王。

按：《魏书孝文帝本纪》云云。

太和七年。秋九月辛酉。以氐杨后起为武都王
按《魏书孝文帝本纪》云云。

太和十年。夏四月辛酉朔。始制五等公服。秋八月乙
亥。给尚书五等品爵已上朱衣玉珮。大小组绶
按《魏书孝文帝本纪》云云。

太和十六年春降诸王公侯爵各一等。

按《魏书孝文帝本纪》：十六年“春正月乙丑，制诸远属
非太祖子孙及异姓为王者，皆降为公，公为侯，侯为
伯，子男仍旧，皆除将军之号。”按《官氏志》：“旧制，诸以
勋赐官爵者，子孙世袭军号。十六年，改降五等，始革
之，止袭爵而已。”

太和十八年冬。诏定五等开国食邑岁禄之差
按《魏书孝文帝本纪》。十八年“冬十有二月己酉。诏王
公侯伯子男开国食邑者。王食半。公三分食一。侯伯
四分食一。子男五分食一。”

太和二十三年，定王及五等封爵职次为五品
按《魏书孝文帝本纪》，不载按《官氏志》，“二十三年，高
祖复次职令，及帝崩，世宗初班行之，以为永制。”王第一品开国县公、散公，从第一品开国县侯、第二品散
侯、从第二品开国县伯、第三品散伯、从第三品开国
县子。第四品散子、从第四品开国县男，第五品归义
侯、率义“侯、顺义侯、朝服侯、散男。从第五品。”前世职次
皆无从品，魏氏始置之，亦一代之别制也。

### 宣武帝景明四年封萧宝夤为齐王

按《魏书宣武帝本纪》：“景明三年春三月，萧宝卷弟建
安王宝夤来降。四年夏四月癸未朔，以萧宝夤为镇
东将军、东扬州刺史，封丹阳郡开国公、齐王。”

### 正始二年诏勋臣子孙随才铨授

按《魏书宣武帝本纪》：正始二年“夏六月己丑，诏曰：先
朝勋臣，或身罹谴黜，子孙沉滞，或宦途失次，有替旧
流，因而弗采，何以奖劝？言念前绩，情有亲疏，宗及庶
族祖、曾功绩可纪而无朝官，有官而才堪优引者，随
才铨授。”

正始四年秋八月己亥，齐王萧宝夤坐锺离败退，除
名为民。

按：《魏书宣武帝本纪》云云。

### 永平二年定五等班爵出身之叙

按《魏书宣武帝本纪》，永平二年“冬十有二月诏曰：‘五
等诸侯，比无选式，其同姓者出身：公正六下，侯从六
上，伯从六下，子正七上，男正七下。异族出身：公从七
上，侯从七下，伯正八上，子正八下，男从八上。清修出
身：公从八下，侯正九上，伯正九下，子从九上，男从九
下。可依此叙之’。”

### 孝明帝神龟元年春正月甲子诏以氐酋杨定为阴平王

按：《魏书孝明帝本纪》云云。

### 孝昌元年诏举功臣子孙

按《魏书孝明帝本纪》：孝昌元年“秋九月辛酉，诏曰：‘追
功表德，为善者劝。祖宗功臣，勒铭王府，而子孙废替，
沦于凡民，爵位无闻，迁流有失。颍川名守，重泉令宰，
惠风美政，结于民心，而犹同常品，未蒙褒陟，非所谓
爱及甘棠，彝伦攸叙者也。其功臣名将，为先朝所知，
子孙屈塞，不见齿叙，牧守令长，声称卓然者，皆仰有
司，具以名闻。朕将振彼幽滞，用阐治风’。”

### 武泰元年太后以临洮世子钊践阼诏加军帅勋阶亡官失爵听复封位

按《魏书孝明帝本纪》：武泰元年春正月乙丑，皇女生，
秘言皇子。二月癸丑，帝崩。甲寅，皇子即位。皇太后诏
曰：“皇家握历受图，年将二百，祖宗累圣，社稷载安。高
祖以文思先天，世宗以下武经世，股肱惟良，元首穆
穆。及大行在御，重以宽仁奉养，率由温明恭顺。朕以
寡昧，亲临万国，识谢涂山，德惭文母。属妖逆递兴，四”
郊多故，实望穹灵降祐，麟趾众繁。自潘充华有孕椒
宫，冀诞储两，而熊罴无兆，维虺遂彰。于时直以国步
未康，假称统引，欲以底定物情，系仰宸极。何图一旦
弓剑莫追，国道中微，大行绝祀。皇曾孙故临洮王宝
晖世子钊，体自高祖，天表卓异。大行平日，养爱特深，
义齐若子，事符当璧。及翌日弗愈，大“渐弥留，乃延入
青蒲，受命玉几，暨陈衣在庭，登策靡及。允膺大宝，即
日践阼，朕是用惶惧忸怩，心焉靡洎。今丧君有君，宗
祏惟固，宜崇赏卿士，爰及百辟，凡厥在位，并加陟叙。
内外百官文武督将征人，遭艰解府，普加军功二阶。
其禁卫武官直阁以下，直从以上及主帅，可军功三
阶。其亡官失爵，听复”封位。谋反大逆削除者，不在斯
限。清议禁铜，亦悉蠲除。若二品以上，不能自受者，任
授儿弟。可班宣远迩，咸使闻知。

### 孝庄帝永安元年封尔朱荣父子为王其馀进封复爵皆为王

按《魏书孝庄帝本纪》，“武泰元年春二月，肃宗崩，大都
督尔朱荣将向京师，谋欲废立。以帝家有忠勋，且兼
民望，阴与帝通，荣乃率众来赴。夏四月丙申，帝与兄
弟夜北渡河，丁酉，会荣于河阳，戊戌，南济河，即帝位。
以兄彭城王劭为无上王，弟霸城公子正为始平王，
以荣为使持节侍中、都督中外诸军事、大将军、尚书
令、领军将军、领左右，封太原王。”己亥，百寮相率有司，
奉玺绂，备法驾，迎于河梁。庚子，车驾巡河西，至陶渚。
荣以兵权在己，遂有异志，乃害灵太后及幼主。次害
无上王劭、始平王子正。又害丞相、高阳王雍、司空公
元钦、仪同三司元恒芝、仪同三司、东平王略、广平王
悌、常山王邵、北平王超、任城王彝、赵郡王敏、中山王
叔仁、齐郡王温，公卿以下二千馀人列骑卫帝，迁于
便幕。既而荣悔，稽颡谢罪。辛丑，车驾入宫，御太极殿，
诏曰：“太祖诞命应期，龙飞燕代，累世重光，载隆帝绪。
冀欲阐兹洪业，永在无穷。岂图多难，遘兹百六，致使
妖悖四起，内外竞侵。朝无恤政之臣，野多怨酷之士，
实由女主专朝，致兹颠覆。孝明皇帝大情冲顺，深存
隐忍，奄弃万国，众用疑焉。苟求胡出，入守神器，凡厥
有心，莫不解体。太原王荣，世抱忠孝，功格古今，赴义
晋阳，大会河洛，乃推翼朕躬，应兹大命，德谢少康，道愧前绪。猥以眇身，君临万国，如涉渊海，罔知所济。可
大赦天下。”改武泰为建义元年。从太原王督将军士
普加“五阶，在京文官两阶，武官三级。”壬寅，太原王尔
朱荣上表，“请追谥无上王为皇帝；馀死于河阴者，诸
王、刺史赠三司三品者，令仆；五品者，刺史七品以下
及民郡镇诸死者子孙听立后授封爵。”诏从之。癸卯，
以平东将军、光禄大夫、清渊县开国侯李延实为太
保，进封阳平王，寻转太傅、车骑大将军、仪同三司、顿
丘郡开国公穆绍为司空公，领尚书令，进爵为王；使
持节、车骑大将军、雍州刺史、上党公长孙稚为骠骑
大将军、开府仪同三司，进爵为王，寻改封冯翊王。甲
辰，冯翊郡开国公源《绍景》复先爵陇西王；扶风郡开
国公冯冏、东郡公陆子彰、北平公长孙悦并复其先
王爵。庚戌，封大将军尔朱荣次子叉罗为梁郡王。五
月辛酉，大将军尔朱荣还晋阳，帝饯于邙阴。秋九月
壬申，柱国大将军尔朱荣率骑七千讨葛荣于滏口，
破擒之，馀众悉降。乙亥，以平葛荣，大赦天下，改为永
安元年。辛巳，以柱国大将军、太原王尔朱荣为大丞
相、都督河北畿外诸军事。以荣子平昌郡开国公文
殊、乐昌郡公文畅，并进爵为王。冬十月丁酉，以冀州
之长乐、相州之南赵、定州之博陵、沧州之浮阳、平州
之辽西、燕州之上谷、幽州之渔阳七郡，各万户。增封
太原王尔朱荣为太原国。癸丑，以胶东县开国侯李
偘希复其祖爵南郡王。
永安二年。诏“前朝勋书窃冒者，一切焚弃，其有勋未
叙者，不在此限。”

按《魏书孝庄帝本纪》：永安二年“秋七月庚午，诏以前
朝勋书多窃冒，宜一切焚弃之。若立效灼然，为时所
知者，别加科赏；蕃客及边酋翻城降，有勋未叙者，不
在焚断之限。北来军士及随驾文武，诸立义加汎五
级，河北执事之官二级，河南立义及迎驾之官并中
途扈从，亦二级。”

永安三年，复李叔仁官爵，进尔朱天光为王。

按《魏书孝庄帝本纪》：三年“冬十月癸卯朔，复通直散
骑常侍、琅邪县开国公李叔仁官爵，仍为使持节大
都督，以讨尔朱世隆。冬十有一月丙子，以骠骑大将
军、仪同三司、雍州刺史、广宗郡开国公尔朱天光开
府，进爵为王。”

### 前废帝普泰元年封高欢为渤海王

按《魏书前废帝本纪》：“普泰元年春三月癸酉，诏骠骑
大将军、仪同三司、左卫将军、大都督、晋州刺史、平阳
郡开国公、齐献武王，封渤海王，增邑五百户。”

### 后废帝中兴元年增高欢封邑

按《魏书后废帝本纪》：“中兴元年冬十月壬寅，即皇帝
位，以齐献武王为侍中、丞相、都督中外诸军事、大将
军、录尚书事、大行台，增邑三万户。”

中兴二年诏封拔邺将士二月增封高欢并前六万
户。

按《魏书后废帝本纪》：二年“春正月壬午，拔邺，擒刺史
刘诞。诏诸将士汎四级封侯，增邑九十七人，各有差
等。二月甲子，以齐献武王为大丞相、柱国大将军、太
师，增封三万户，并前为六万户。”

### 出帝永熙元年增高欢邑户贺拔允进爵为王诏内外百司普加勋级追建明普泰封爵阶级

按：《魏书出帝本纪》，中兴二年“夏四月戊子，即帝位，诏
改中兴二年为太昌元年。齐献武王为大丞相、天柱
大将军、太师，世袭定州刺史，增封九万户，并前十五
万户。五月戊戌，以齐献武王固让，解天柱大将军，减
封五万户，馀悉如故。六月戊寅，诏内外百司普汎六
级，在京百寮加中兴四级，义师将士并加军汎六级，
在邺百官三级，河北同义之州两级；河桥建义者加
五级，关西二级；诸受建明、普泰封爵，汎级优特之阶
悉追。”秋九月，癸卯，燕郡开国公贺拔允进爵为王。冬
十二月，改元《永熙》。

永熙二年，高欢固让王爵。

按：《魏书出帝本纪》：永熙二年：“秋八月癸酉，齐献武王
上表固让王爵，不许，请分邑十万户，节降为品，回授
勋义，从之。”

### 孝静帝天平二年加齐王高欢九锡

按《魏书孝静帝本纪》：“天平二年春正月己巳，诏以齐
献武王为相国，假黄钺，剑履上殿，入朝不趋，馀悉如
故，王固让不受。三年春正月戊申，诏加齐献武王九
锡之礼，侍中元子恩敦谕，固让，乃止。”

### 武定七年封萧衍弟子正表兰陵郡开国公吴郡王高隆为齐王

按《魏书孝静帝本纪》：“武定七年春正月戊辰，萧衍弟
子北徐州刺史、中山侯萧正表以锺离内属，封兰陵
郡开国公，吴郡王。夏四月甲辰，诏以齐文襄王为相
国。齐王绿綟绶，赞拜不名，入朝不趋，剑履上殿。食冀
州之渤海、长乐、安德、武邑、瀛州之河间五郡，邑十五

按《魏书孝静帝本纪》，“八年春正月戊辰，诏齐王为使
持节、丞相、都督中外诸军事、录尚书事、大行台、齐郡
王，食邑一万户。三月，进齐郡王爵为齐王。夏五月甲
寅，诏齐王为相国，总百揆，封冀州之渤海、长乐、安德、
武邑，瀛州之河间、高阳、章武，定州之中山、常山、博陵
十郡，二十万户，备九锡之礼。